Read in English . Iċ-Chairperson tal-Aġenzija tal-Kultura tal-Belt Valletta Jason Micallef ippubblika kumment sarkastiku fuq Facebook bi kritika għal waħda mill-ġurija tal-programm popolari X-Factor. Dan għaliex Alexandra Alden riedet tieħu sehem f'kunċert kontra l-korruzzjoni. Fuq Facebook Micallef ippubblika ritratti ta' Alden u ddeskriviha bħala dik li tridha tal-Lady Gaga ta' Malta. Qal li din mistennija ddoqq fil-"mini-concert" ta' kontra l-korruzzjoni. #td_uid_3_5ee4de526a337 .td-doubleSlider-2 .td-item1{background:url(https://cdn.newsbook.com.mt/wp-content/uploads/2020/01/02184832/jason-micallef-fb-80x60.jpg) 0 0 no-repeat}#td_uid_3_5ee4de526a337 .td-doubleSlider-2 .td-item2{background:url(https://cdn.newsbook.com.mt/wp-content/uploads/2020/01/02184831/wayne-aquilina-fb-80x60.jpg) 0 0 no-repeat}#td_uid_3_5ee4de526a337 .td-doubleSlider-2 .td-item3{background:url(https://cdn.newsbook.com.mt/wp-content/uploads/2020/01/02184830/karl-stagno-navarra-fb-80x60.jpg) 0 0 no-repeat} 1 minn 3 Fost dawk li kkummentaw fuq il-post ta' Micallef kien hemm is-Sindku tal-Kalkara Wayne Aquilina (PL). "Għax jimpurtaha ħafna minn Malta! U mill-politika ta' pajjiżna!" kiteb Aquilina. Il-Kap tal-Komunikazzjonijiet tal-Air Malta Karl Stagno Navarra kiteb li "jekk hi judge fuq X- Factor ifisser li postha hu kompromess". Kien hemm bosta persuni oħra li kkumentaw taħt il-post ta' Micallef u kkritikaw lil Alden għax titkellem bl-Ingliż u għall-apparenza fiżika tagħha. L-avveniment Kunċert Kontra l-Korruzzjoni mistenni jsir il-Ħadd li ġej fil-Belt Valletta. S'issa se jkunu qed jieħdu sehem il-gruppi Brikkuni, Beangrowers, u Ċikku l-Poplu. Il-kummenti ta' Jason Micallef ħolqu kontroversji fil-passat. Is-CEO tal-Fondazzjoni 2018 f'Leeuwarden akkuża lill-Ministru Owen Bonnici u lil Valletta 2018 li illeġitimizzaw il-qtil ta' Daphne Caruana Galizia billi ma kkundannawx il-kummenti ta' Jason Micallef. Wara ċ-ċelebrazzjonijiet ta' San Patrizju f'Malta f'Marzu tal-2018, Jason Micallef kien ipparodizza l-aħħar kliem li kitbet Daphne Caruana Galizia fil-blogg tagħha billi kiteb: "There are happy people everywhere you look. The situation is desperate." Is-CEO Van Bekkum qal li kieku hu kien ikeċċi lil Micallef, u li l-V18 missha tagħmel stqarrija pubblika dwar il-kummenti ta' Micallef. Il-Ministru Bonnici jirrispetta kliem Jason Micallef dwar Daphne .td_uid_5_5ee4de526dbe5_rand.td-a-rec-img{text-align:left}.td_uid_5_5ee4de526dbe5_rand.td-a-rec-img img{margin:0 auto 0 0}